CELEX: C2004/262/106
Language: et
Date: 2004-10-23 00:00:00
Title: Kohtuasi T-354/04: Gaetano Petralia 25. augusti 2004. aasta hagi Euroopa Ühenduste Komisjoni vastu

23.10.2004   
            
            
               ET
            
            
               Euroopa Liidu Teataja
            
            
               C 262/58
            
         Gaetano Petralia 25. augusti 2004. aasta hagi Euroopa Ühenduste Komisjoni vastu
   (Kohtuasi T-354/04)
   (2004/C 262/106)
   Kohtumenetluse keel: itaalia
   Gaetano Petralia esitas 25. augustil 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindaja on avvocato Carlo Forte.
   Hageja palub esimese astme kohtul:
   
               —
            
            
               tühistada teenistuslepingute sõlmimise pädevusega ametiasutuse 7. oktoobri 2003. aasta otsus määrata ta palgaastmele B5, järku 3;
            
         
               —
            
            
               jätta kohtukulud kostja kanda.
            
         Õiguslikud alused ja peamised argumendid
   Käesolevas asjas vaidlustab hageja, kes võeti tööle infotehnoloogia- ja juhtimisabide tehnoloogia uurimise ja arendamise valdkonna kategooria B koosseisuväliste teenistujate töökuulutuse COM/R/B/02/1999 alusel, teenistuslepingute sõlmimise pädevusega ametiasutuse otsuse teda lõplikult määrata palgaastmele B5, järku 3.
   Hageja osales teenistujate valimise protsessis eeldusega, et, tuginedes töökuulutuse VIII jaotise teisele lõigule, võetakse ta tööle koosseisuvälise teenistujana tema ametialase kogemuse põhjal ja seega määratakse ta palgaastmele B3 või B4, järku 3.
   Oma nõuete toetuseks väidab hageja esiteks, et tema ametialaste teenete hindamisel on tehtud hinnanguviga.
   Ta viitab ka õiguspärase ootuse põhimõtte ja haldusaktide põhjendamiskohustuse rikkumisele.